Dylan Sprouse

Dylan Thomas Sprouse (født 1992) er en amerikansk skuespiller. Han er best kjent for rollen sin som Zack Martin i Disney Channel-serien Zack og Codys søte hotelliv og spin-off-serien Det søte liv til sjøs, hvor han spilte hovedrollene sammen med sin tvillingbror Cole Sprouse. Han er eier av All-Wise Meadery (mjødgård) i Brooklyn i New York.

Tidlig liv 
Sprouse ble født den 4. august 1992 i Arezzo i Italia, av amerikanske foreldre, Matthew Sprouse og Melanie Wright. Dylan ble født 15 minutter før tvillingbroren Cole Sprouse, og ble oppkalt etter den walisiske poeten og forfatteren Dylan Thomas (1914–1953). Da tvillingene var fire måneder gamle, flyttet familien til Long Beach i California, foreldrenes hjemby.

Karriere 
Sprouse hadde debut på fjernsyn i 1993, sammen med tvillingbroren Cole Sprouse, og delte rollen som Patrick Kelly i Grace Under Fire, frem til 1998. I de neste årene fortsatte han å opptre i flere filmer og TV-serier sammen med broren. Sprouse spilte hovedrollene sammen med sin bror i Disney Channel-serien Zack og Codys søte hotelliv fra 2005 til 2008.

Sprouse ble i 2017 rollebesatt som hovedrollen Lucas Ward i thrillerfilmen Dismissed. Samme år opptrådte han i en kortfilm, Carte Blanche, og ble rollebesatt i komediefilmen Banana Split som Nick. I 2018 åpnet han All-Wise Meadery (mjødgård) i Williamsburg i Brooklyn, hvorav navnet er en referanse til hans religion, germansk nyhedenskap.

Han ble med i kortfilmen Daddy som Paul i 2019.

Sprouse spilte i 2020 hovedrollen som Trevor i After We Collided, oppfølgeren til 2019-filmen After. Det ble kunngjort i mai 2020 at magasinet Heavy Metal og DiGa Studios ville gi ut den første utgaven av Sprouses tegneserie Sun Eater.

Han spilte i 2021 rollen som Luke Hart i Tyger Tyger og rollen som Calaf i den kinesiske filmen The Curse of Turandot.

Privatliv 
Etter slutten til Det søte liv til sjøs i 2011, gikk Sprouse på New York Universitys Gallatin School of Individualized Study og fullførte en fireårig grad i videospilldesign. Han har identifisert seg selv som en hedning siden han var 15 år.

Siden 2018 har Sprouse vært i et forhold med den ungarske modellen Barbara Palvin. De bodde i Brooklyn i over to år, før de flyttet til Los Angeles i 2021. I mars 2023 ble Palvin og Sprouse forlovet.

Referanser

Eksterne lenker 
 
 
 

Skuespillere fra USA
Eneggede tvillinger
Personer fra Arezzo
Personer fra Long Beach
Personer fra Calabasas